**Stiftelsen Dam støtter ikke**

Helse defineres vidt i Stiftelsen Dam, men det er likevel noen begrensninger. Blant annet kan prosjekter hvor samme aktivitet, f.eks. en sommerleir som gjentas årlig kun søkes som ettårig. Midler til varmtvannstrening som gjentas fra uke til uke, kan søkes gjennom Express.

* Etablering og oppbygging av organisasjoner og organisasjonsledd.
* Ordinært organisasjonsarbeid – årsmøter, møter/samlinger/kurs der tema er organisasjonsarbeid, medlemsverving, kompetansebygging for ansatte.
* Utvikling av nettsider og apper der formålet er organisasjonens generelle informasjon og kommunikasjon.
* Fagbøker og annet materiell som kun er beregnet for undervisning og opplæring av fagpersoner, med mindre brukere selv er sterkt delaktig i utviklingen.
* Diagnoserelatert opplæring/utdanning av offentlige ansatte og ansatte i offentlig finansierte institusjoner.
* Utbygging, tilrettelegging og utvikling av offentlig eller privat eide bygg og anlegg, herunder også bassenger (Dette gjelder ikke bygg og anlegg som eies av frivillige organisasjoner).
* Støtte til utstyr som ikke er relatert til aktivitet i et prosjekt.
* Offentlig tilbud som legges ned skal ikke kunne opprettholdes med Stiftelsen Dam midler.
* Søknader fra offentlig og privat virksomhet uten klart samarbeid med søkerorganisasjonen.
* Støtte til enkeltpersoner og deres tilbud.
* Behandlingsreiser til utlandet.
* NRF kan ikke søke på prosjekter under kr 30.000 i denne ordningen (se Express).